Zápis z rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  30.1.2023

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2023
4. Hodnotenie činnosti pobočiek a sekcií
5. Vyhlásenie 10. ročníka súťaže pre mladých vedeckých pracovníkov
6. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 9 členov výboru spoločnosti z 15. Rokovania sa zúčastnil emeritný člen výboru doc. Ing. Jozef Konôpka, CSc.
Ospravedlnení: prof. Gálik, prof. Šajbidor, prof. Marcinčák, prof. Capcarová, doc. Sobocká, Ing. Staruch    

K bodu 2:
Uznesenia 2 a 3  z 24.11.2020 boli splnené, uznesenia 1, 4, 5 majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2023. Do plánu práce na rok 2023 boli zaradené konferencie, semináre a odborné diskusné prednášky v  jednotlivých sekciách. Spolu bolo naplánovaných 28 akcií, 20 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2023, ktoré boli odoslané na SAV do 25.1.2023. 
Ing. Váľka informoval o všetkých aktivitách plánovaných na rok 2023 a uviedol výšku žiadaných finančných prostriedkov na každú akciu. Zároveň informoval o pravidlách pri udeľovaní finančnej podpory na aktivitu, kde dôležitým kritériom je počet účastníkov konkrétnej akcie. Spolu bolo naplánovaných 20 akcií na rok 2023 so sumou 9 000 €.
Prof. Golian doplnil, že k žiadostiam o finančnú podporu je potrebné uviesť predpokladaný počet účastníkov.

K bodu 4
Prítomní predsedovia sekcií zhodnotili činnosť za predchádzajúce obdobie z pohľadu  jednotlivých aktivít, počtu členov, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. 

K bodu 5
Bol vyhlásený 10. ročník súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV. Členovia výboru navrhli vypracovať kritéria pre interné hodnotenie prihlásených prác, na základe podielu na publikácii resp. iných kritérií.

K bodu 7
prof. Golian  informoval o:
-	súhrnnej správe a štatistickom prehľade vedeckých spoločností, ktorú je za SSPLPVV potrebné zaslať na SAV do 25.1.2023,
-	požiadavke na vypracovanie plánu akcií s ich rozpočtom na rok 2023 a jeho zaslaní na SAV do 25.1. 2023,
-	financovaní 120 výtlačkov Bulletinu spoločnosti za rok 2022 v sume 289 €
doc. Konôpka navrhol zvýšiť propagáciu spoločnosti hlavne v printových médiách a vyšší podiel predsedov sekcií na propagácií.

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Vybrať členské príspevky (3 €) za rok 2023 a súčasne odovzdať členom spoločnosti Bulletin za rok 2022. Členské príspevky (jednu sumu za každú sekciu) môžu predsedovia sekcií poslať na účet spoločnosti: SK5909000000005185196021. Súčasne zoznam členov za každú sekciu poslať na adresu: jozef.golian@uniag.sk.
Termín: 28.2.2023                                                           Zodpovední:  predsedovia sekcií

Nasledovné zasadnutie výboru bude 24.4.2023, o 13,00 hod. (online resp. v Arboréte Mlyňany)

V Nitre, dňa  30.1.2023

                                                                                         prof. Ing. Jozef Golian, Dr.
                                                                                                predseda    SSPLPV